Source: https://www.riigiteataja.ee/akt/13062690
Timestamp: 2020-07-10 07:19:47+00:00
Document Index: 6110077

Matched Legal Cases: ['§ 2', '§ 5', '§ 6', '§ 53', '§ 2', '§ 2', '§ 5', '§ 2', '§ 2', '§ 6']

Põllumajandustoodete ja toidu geograafiliste tähiste, päritolunimetuste ja traditsioonilise eritunnusega toodete nimetuste registreerimise taotlemise ja taotluse menetlemise täpsem kord – Riigi Teataja
Põllumajandustoodete ja toidu geograafiliste tähiste, päritolunimetuste ja traditsioonilise eritunnusega toodete nimetuste registreerimise taotlemise ja taotluse menetlemise täpsem kord
Põllumajandustoodete ja toidu geograafiliste tähiste, päritolunimetuste ja traditsioonilise eritunnusega toodete nimetuste registreerimise taotlemise ja taotluse menetlemise täpsem kord - sisukord
§ 2 Registreerimistaotlus
§ 5 Spetsifikaadi muutmise taotlus
§ 6 Vastuväide Euroopa Liidu liikmesriigis esitatud taotlusele ja spetsifikaadi muutmise taotlusele
Vastu võetud 04.04.2007 nr 48
RTL 2007, 31, 557
03.11.2008 RTL 2008, 90, 1266 17.11.2008
Määrus kehtestatakse «Euroopa Liidu ühise põllumajanduspoliitika rakendamise seaduse» § 53 lõike 4 ning nõukogu määruse (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (ELT L 93, 31.3.2006, lk 12–25) artikli 5 lõike 8 ja artikli 7 lõike 2 ning nõukogu määruse (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1–11) artikli 7 lõigete 4 ja 5 alusel.
Määrusega kehtestatakse põllumajandustoote ja toidu geograafilise tähise, päritolunimetuse ja traditsioonilise eritunnusega toote nimetuse registreerimise taotlemise ja taotluse menetlemise täpsem kord.
§ 2. Registreerimistaotlus
(1) Euroopa Ühenduses põllumajandustoodete või toidu registreerimiseks geograafilise tähisena või päritolunimetusena esitab nõukogu määruse (EÜ) nr 510/2006 artikli 5 lõigete 1 ja 2 tingimustele vastav ning õigustatud huvi omav rühm Põllumajandusministeeriumile (edaspidi ministeerium) nõukogu määruse (EÜ) nr 510/2006 artikli 5 lõike 3 ja vajaduse korral artikli 5 lõike 9 nõuete kohase registreerimistaotluse (edaspidi taotlus) koos komisjoni määruse (EÜ) 1898/2006 lisas 1 toodud vormi kohase koonddokumendiga elektrooniliselt ja paberkandjal kahes eksemplaris.
[RTL 2008, 90, 1266 - jõust. 17.11.2008]
(2) Euroopa Ühenduses põllumajandustoodete või toidu registreerimiseks traditsioonilise eritunnusega toote nimetusena esitab nõukogu määruse (EÜ) nr 509/2006 artikli 7 lõigetes 1 ja 2 nimetatud rühm ministeeriumile komisjoni määruse (EÜ) nr 1216/2007, millega kehtestatakse nõukogu määruse (EÜ) nr 509/2006 (põllumajandustoodete ja toidu garanteeritud traditsiooniliste eritunnuste kohta) üksikasjalikud rakenduseeskirjad (ELT L 275, 19.10.2007, lk 3—15), lisas 1 toodud vormi kohase registreerimistaotluse elektrooniliselt ja paberkandjal kahes eksemplaris.
3) komisjoni määruse (EÜ) nr 1898/2006, millega kehtestatakse nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) üksikasjalikud rakenduseeskirjad (ELT L 369, 23.12.2006, lk 1–19), lisas 1 sätestatud vormi kohane koonddokument;
(1) Ministeerium kontrollib taotluse vastavust nõukogu määruses (EÜ) nr 509/2006 või nõukogu määruses (EÜ) nr 510/2006 sätestatud tingimustele.
(2) Tingimustele vastava garanteeritud traditsioonilise eritunnuse nimetuse registreerimistaotluse puhul avaldab ministeerium oma veebilehel taotleja nime, aadressi ja spetsifikaadi ning tingimustele vastava geograafilise tähise ja päritolunimetuse registreerimistaotluse puhul taotleja nime, aadressi, koonddokumendi ja spetsifikaadi. Lisaks avaldab ministeerium oma veebilehel vastuväite esitamise korda käsitleva teabe.
(3) Ministeerium võimaldab soovijal tutvuda taotluse terviktekstiga.
(4) Ministeerium teeb taotluse rahuldamise või rahuldamata jätmise otsuse kuue kuu jooksul arvates taotluse saamisest. Kui taotlusele vastuväidet ei esitata või kui vastuväite lahendamise tulemusena selgub, et taotlus vastab § 2 lõigetes 1 ja 2 nimetatud tingimustele, edastab ministeerium taotluse Euroopa Komisjonile.
(1) Põhjendatud vastuväite taotlusele võib esitada õigustatud huvi omav isik kolme kuu jooksul arvates ministeeriumi veebilehel taotluse avaldamisest. Pärast nimetatud tähtaega esitatud vastuväite võib jätta läbi vaatamata.
(3) Ministeerium kontrollib vastuväite vastavust nõukogu määruses (EÜ) nr 509/2006 või nõukogu määruses (EÜ) nr 510/2006 sätestatud tingimustele 15 tööpäeva jooksul arvates vastuväite saamisest ning teavitab tingimustele mittevastavast vastuväitest vastuväite esitajat posti teel tähtkirjaga või väljastusteatega tähtkirjaga.
(4) Põhjendatud vastuväitest teavitab ministeerium taotluse ja vastuväite esitajat ja palub neil saavutada kokkulepe ning teavitada sellest ministeeriumi kirjalikult ühe kuu jooksul arvates vastuväite esitamisest.
(5) Lõikes 4 nimetatud tähtaja jooksul ministeeriumi kokkuleppest teavitamata jätmise korral teeb ministeerium 15 tööpäeva jooksul taotluse rahuldamise või rahuldamata jätmise otsuse.
§ 5. Spetsifikaadi muutmise taotlus
(1) Nõukogu määruse (EÜ) nr 510/2006 artikli 6 alusel registreeritud nimetuse spetsifikaadi muutmiseks esitab § 2 lõikes 1 nimetatud tingimustele vastav ning õigustatud huvi omav rühm ministeeriumile komisjoni määruse (EÜ) nr 1898/2006 lisas 6 sätestatud vormi kohase muutmise taotluse elektrooniliselt ja paberkandjal kahes eksemplaris.
(2) Nõukogu määruse (EÜ) nr 509/2006 artikli 8 alusel registreeritud nimetuse spetsifikaadi muutmiseks esitab § 2 lõikes 2 nimetatud tingimustele vastav rühm ministeeriumile komisjoni määruse (EÜ) nr 1216/2007 lisas 6 toodud vormi kohase muutmise taotluse elektrooniliselt ja paberkandjal kahes eksemplaris.
(3) Spetsifikaadi muutmise taotlust menetletakse §-des 3 ja 4 sätestatud korras.
(4) Nõukogu määruses (EÜ) nr 509/2006 või nõukogu määruses (EÜ) nr 510/2006 sätestatud tingimustele vastava spetsifikaadi muutmise taotluse puhul avaldab ministeerium oma veebilehel taotleja nime, aadressi ja muudetud spetsifikaadi.
§ 6. Vastuväide Euroopa Liidu liikmesriigis esitatud taotlusele ja spetsifikaadi muutmise taotlusele
(1) Vastuväite Euroopa Liidu liikmesriigis esitatud taotlusele ja spetsifikaadi muutmise taotlusele võib esitada isik, kes tõendab enda õigustatud huvi kuue kuu jooksul alates nõukogu määruse (EÜ) nr 510/2006 artikli 6 lõikes 2 ja nõukogu määruse (EÜ) nr 509/2006 artikli 8 lõikes 2 sätestatud Euroopa Liidu Teatajas avaldamise kuupäevast. Pärast nimetatud tähtaega esitatud vastuväidet ei arvestata.
(2) Vastuväide Euroopa Liidu liikmesriigis esitatud taotlusele ja spetsifikaadi muutmise taotlusele esitatakse põllumajandustoodete ja toidu päritolunimetuse ja geograafilise tähise puhul komisjoni määruse (EÜ) nr 1898/2006 lisas 3 toodud vormil ning traditsioonilise eritunnusega põllumajandustoodete ja toidu nimetuse puhul komisjoni määruse (EÜ) nr 1216/2007 lisas 3 toodud vormil ministeeriumile elektrooniliselt ja paberkandjal kahes eksemplaris. Vastuväitele lisatakse vastuväite esitamise põhjust tõendavad dokumendid.
(3) Ministeerium edastab esitatud vastuväite viivitamata Euroopa Komisjonile.